วิดีโอเกมวางแผนเวลาจริง ค.ศ. 2019

***เอจออฟเอ็มไพร์ส II: เดฟินิทีฟเอดิชัน*** (อังกฤษ: *Age of Empires II: Definitive Edition*) เป็นวิดีโอเกมวางแผนเวลาจริง ค.ศ. 2019 ที่พัฒนาโดยฟอร์กอตเทนเอ็มไพร์ส และเผยแพร่โดยบริษัทเอกซ์บอกซ์เกมสตูดิโอส์ โดยเป็นการรีมาสเตอร์เกม*เอจออฟเอ็มไพร์ส II: ดิเอจออฟคิงส์* ใน ค.ศ. 1999 ซึ่งเป็นการฉลองครบรอบ 20 ปีของเกมต้นฉบับ เกมนี้มีภาพที่ได้รับการปรับปรุงอย่างมาก โดยรองรับความละเอียด 4K และรวมถึงส่วนเสริมก่อนหน้าทั้งหมดจากรุ่นดั้งเดิมตลอดจน*เอชดี เอดิชัน* นอกจากนี้ ยังรวมถึง*เดอะลาสต์ข่าน* ซึ่งเป็นภาคเสริมที่เพิ่มสี่อารยธรรมใหม่อิงตามเอเชียกลางและยุโรปตะวันออก รวมถึงการทัพใหม่สี่การทัพ เกมดังกล่าวได้รับการวางจำหน่ายสำหรับวินโดวส์ในวันที่ 14 พฤศจิกายน ค.ศ. 2019 นอกจากนี้ ยังวางจำหน่ายสำหรับเอกซ์บอกซ์วัน และเอกซ์บอกซ์ซีรีส์เอกซ์/เอส ในวันที่ 31 มกราคม ค.ศ. 2023

รูปแบบการเล่น
-------------

องค์ประกอบรูปแบบการเล่นหลักนั้นมีการแชร์อย่างมากกับต้นฉบับ แต่ภาค*เดฟินิทีฟเอดิชัน*สร้างขึ้นเหนือจากเกมดังกล่าว การรีมาสเตอร์ประกอบด้วยความละเอียด 4K, ภาพที่ปรับปรุงใหม่สำหรับกองทหารและอาคาร, ความสามารถในการซูมเข้าและซูมออก ตลอดจนโหมดผู้ชมใหม่ โดยมีภาคเสริมใหม่ที่เรียกว่า*เดอะลาสต์ข่าน* และรวมถึงอารยธรรมใหม่สี่พวก ได้แก่ ชาวบัลแกเรีย, ชาวคูมัน, ชาวลิทัวเนีย, และชาวตาตาร์ ตลอดจนมีการเพิ่มการทัพใหม่การทัพสำหรับอารยธรรมใหม่ ได้แก่ ซาร์อีวัยลอ, โกฏยา ข่าน, เตมือร์ และปาชากูติ ซึ่งเกี่ยวกับอารยธรรมอินคา และแทนที่เอลโดราโดจากภาค*เอชดี เอดิชัน* (ส่วนลิทัวเนียไม่ปรากฏในฐานะอารยธรรมที่เล่นได้ในทุกการทัพ อย่างไรก็ตาม พวกเขาทำหน้าที่แทนชาวโปแลนด์ในการทัพซาร์อีวัยลอ) รวมทั้งประกอบด้วยภาคเสริมก่อนหน้าทั้งหมดจากต้นฉบับ (ได้แก่ *เดอะคองเคอเรอส์*) และภาค*เอชดี เอดิชัน* (ได้แก่ *เดอะฟอร์กอตเทน*, *ดิแอฟริกันคิงดัมส์*, *ไรส์ออฟเดอะราจาส์*)

ผู้เล่นสามารถเลือกระหว่างปัญญาประดิษฐ์ดั้งเดิม, ปัญญาประดิษฐ์ภาค*เอชดี เอดิชัน* ที่ได้รับการปรับปรุงซึ่งเพิ่มเข้ามาพร้อมกับภาค*เอชดี เอดิชัน* ของเกมดังกล่าว และปัญญาประดิษฐ์ใหม่ที่พัฒนาขึ้นสำหรับภาค*เดฟินิทีฟเอดิชัน* ทั้งนี้ ปัญญาประดิษฐ์ดั้งเดิมต้องโกงเพื่อให้สามารถชิงชัยกันได้ ในขณะที่ปัญญาประดิษฐ์ตัวใหม่ก้าวหน้าพอที่จะไม่ต้องการการโกงใด ๆ เมื่อปัญญาประดิษฐ์ตัวเก่าและตัวใหม่มาประลองฝีมือกัน ปัญญาประดิษฐ์ตัวใหม่ก็เอาชนะตัวเก่าได้อย่างง่ายดาย ส่วนการค้นหาเส้นทางของหน่วยก็ได้รับการปรับปรุงเช่นกัน ตลอดจนผู้เล่นสามารถเปลี่ยนคิวงานชาวบ้านได้ รวมถึงภาคนี้ฟาร์มมีตัวเลือกที่จะทำให้เต็มโดยอัตโนมัติ

และในเดือนมิถุนายน ค.ศ. 2021 เป็นครั้งแรกนับตั้งแต่*เอจออฟเอ็มไพร์สออนไลน์*ได้มีการนำการทัพแบบร่วมมือเข้ามาในเกม

### ภาคเสริม

ภาคเสริมอย่าง*ลอดส์ออฟเดอะเวสต์*ได้รับการประกาศเมื่อวันที่ 15 ธันวาคม ค.ศ. 2020 และวางจำหน่ายในวันที่ 26 มกราคม ค.ศ. 2021 ภาค*ลอดส์ออฟเดอะเวสต์*ได้นำเสนออารยธรรมเพิ่มเติมอีกสองอารยธรรม ได้แก่ เบอร์กันดี และซิซิลี รวมถึงการทัพใหม่สามการทัพที่มีเอ็ดเวิร์ด ลองแชงก์ส ผู้เป็นดยุกแห่งเบอร์กันดี และโอตวิลล์

ส่วนภาคเสริมที่สองคือ*ดอว์นออฟเดอะดุกส์* ได้รับการประกาศในวันที่ 10 เมษายน ค.ศ. 2021 และวางจำหน่ายในวันที่ 10 สิงหาคม ค.ศ. 2021 ซึ่งนำเสนออารยธรรมยุโรปกลางสองอารยธรรม ได้แก่ โปแลนด์ และโบฮีเมีย รวมถึงการทัพใหม่สามการทัพ ได้แก่ สมเด็จพระราชินีนาถยัดวีกา, ยาน ชิชกา ตลอดจนอัลเกอร์ดัส และแคสตูติส

กระทั่งภาคเสริมที่สามอย่าง*ไดนัสตีส์ออฟอินเดีย* ได้รับการประกาศเมื่อวันที่ 14 เมษายน ค.ศ. 2022 และวางจำหน่ายในวันที่ 28 เมษายน โดยนำเสนออารยธรรมใหม่สามอารยธรรม ได้แก่ เบงกอล, ดราวิเดียน และคุชราต นอกจากนี้ ภาคเสริมดังกล่าวยังมีการปรับปรุงอารยธรรมอินเดียที่มีอยู่เดิม ซึ่งเปลี่ยนชื่อเป็นฮินดูสถาน ส่วนการทัพใหม่สามการทัพ ได้แก่ จักรพรรดิบาบูร์, พระเจ้าราเชนทระ และเทวปาละ ก็ได้รับการแนะนำเช่นกัน

เพื่อเป็นการฉลองครบรอบ 25 ปีของแฟรนไชส์ดังกล่าว จึงมีการประกาศภาคเสริมที่สี่ ชื่อว่า*รีเทิร์นออฟโรม* ซึ่งประกอบด้วยเนื้อหาจาก*เอจออฟเอ็มไพร์ส: เดฟินิทีฟเอดิชัน* ที่นำเข้าสู่เอนจิน*เอจออฟเอ็มไพร์ส II: เดฟินิทีฟเอดิชัน*

การตลาด
-------

เมื่อวันที่ 21 สิงหาคม ค.ศ. 2017 ที่งานเกมส์คอม บริษัทไมโครซอฟท์ได้ประกาศ*เอจออฟเอ็มไพร์ส II: เดฟินิทีฟเอดิชัน* ที่กำลังพัฒนาโดยฟอร์กอตเทนเอ็มไพร์ส, แทนทาลัสมีเดีย และวิกเก็ดวิตช์ซอฟต์แวร์ กระทั่งเมื่อวันที่ 9 มิถุนายน ค.ศ. 2019 บริษัทไมโครซอฟท์ได้เปิดเผยตัวอย่างรูปแบบการเล่นที่อิเล็กทรอนิกเอ็นเตอร์เทนเมนต์เอ็กซ์โป 2019 ของระบบเอกซ์บอกซ์ ภาคนี้ได้รับการเปิดตัวในเอกซ์บอกซ์เกมพาสสำหรับพีซีนอกเหนือจากสตีมและวินโดวส์สโตร์ในวันที่ 14 พฤศจิกายน ค.ศ. 2019 ตลอดจนมีการประกาศการพอร์ตไปยังเอกซ์บอกซ์วันและเอกซ์บอกซ์ซีรีส์เอกซ์/เอสระหว่างการสตรีมสดครบรอบ 25 ปีในวันที่ 25 ตุลาคม ค.ศ. 2022 และเปิดตัวในวันที่ 31 มกราคม ค.ศ. 2023 ส่วนเวอร์ชันคอนโซลมีทั้งการควบคุมเกมแพด รวมถึงเมาส์และคีย์บอร์ด ตลอดจนตัวเลือกการเล่นข้ามแพลตฟอร์มด้วยเวอร์ชันพีซี

การตอบรับ
---------

| การตอบรับ |
| --- |
|  |

*เอจออฟเอ็มไพร์ส II: เดฟินิทีฟเอดิชัน* ได้รับบทวิจารณ์ที่ "ดีโดยทั่วไป" ตามตัวรวบรวมบทวิจารณ์อย่างเว็บไซต์เมทาคริติกด้วยคะแนน 84 เต็ม 100 จาก 32 บทวิจารณ์ ส่วนเคล ฮันต์ จากเว็บไซต์*วินโดวส์เซนทรัล*ชื่นชมอาร์ตเวิร์ก, แอนิเมชัน และการเพิ่มการดำรงชีวิตที่ได้รับการปรับปรุง แต่ติเตียนการค้นหาเส้นทางของปัญญาประดิษฐ์และชี้ให้เห็นถึงความจำเป็นในการปรับสมดุลเพิ่มเติม

หมายเหตุ
--------

1. ↑  ผลงานเพิ่มเติมจากบริษัทแทนทาลัสมีเดียและวิกเก็ดวิตช์

อ้างอิง
-------

1. 1 2  Isgreen, Adam (June 9, 2019). "E3 2019: Age of Empires II: Definitive Edition Launching Fall 2019, Beta Coming Soon". *Xbox Wire* (ภาษาอังกฤษแบบอเมริกัน). สืบค้นเมื่อ August 28, 2019.
2. ↑  "Age of Empires 2 Definitive Edition will release this fall". *PCGamesN* (ภาษาอังกฤษแบบบริติช). สืบค้นเมื่อ September 1, 2019.
3. 1 2  Honorof, Marshall (June 14, 2019). "Age of Empires II: Definitive Edition Lives Up to Its Name at E3 2019". *www.laptopmag.com*. สืบค้นเมื่อ September 1, 2019.
4. ↑  White, Sam (12 November 2019). "Age of Empires 2: Definitive Edition review – reverent treatment". *pcgamesn.com*. เก็บจากแหล่งเดิมเมื่อ November 12, 2019. สืบค้นเมื่อ 10 March 2020.
5. ↑  Shea, Brian. "How Age Of Empires II: Definitive Edition Hopes It Is Living Up To Its Name". *Game Informer* (ภาษาอังกฤษ). สืบค้นเมื่อ August 30, 2019.
6. ↑  Calvin, Alex. "Why Microsoft is investing so heavily in the Age of Empires series". *PC Games Insider*. สืบค้นเมื่อ October 24, 2019.
7. ↑  Ray, Bodhisatwa (November 21, 2019). "Age of Empires II Definitive Edition Review: Price in India and review". *BGR India*. คลังข้อมูลเก่าเก็บจากแหล่งเดิมเมื่อ 2019-12-20. สืบค้นเมื่อ 2023-03-01.
8. ↑  "Review: Age of Empires II: Definitive Edition". *Hardcore Gamer*. December 12, 2019.
9. ↑  Age DE Team (2021-06-15). "Co-Op has Arrived in June's Public Update Preview!". สืบค้นเมื่อ 2021-12-28.
10. ↑  "Pre-Order Age of Empires II: DE – Lords of the West, coming January 26th!" (ภาษาลิทัวเนีย). Forgotten Empires. December 15, 2020. สืบค้นเมื่อ December 20, 2020.
11. ↑  *Age of Empires: Fan Preview*. Xbox. 2021-04-10. สืบค้นเมื่อ 2021-04-10 – โดยทาง YouTube.
12. ↑  *Age Of Empires II: Definitive Edition - Dynasties Of India Trailer*. Age of Empires. 2022-04-14. สืบค้นเมื่อ 2022-04-14 – โดยทาง YouTube.
13. ↑  Mann, Michael (October 25, 2022). "Age of Empires 25th Anniversary Broadcast – the Rundown". สืบค้นเมื่อ October 29, 2022.
14. ↑  Knezevic, Kevin (August 21, 2017). "Age Of Empires 2 And 3 Remasters Announced". *GameSpot*. CBS Interactive. สืบค้นเมื่อ September 6, 2017.
15. ↑  Wright, Steve (June 19, 2019). "Aussie devs Wicked Witch, Tantalus working on Age of Empires 2". *Stevivor* (ภาษาอังกฤษแบบออสเตรเลีย). สืบค้นเมื่อ August 28, 2019.
16. ↑  Giret, Laurent (August 19, 2019). "Age of Empires: DE launches on Steam with cross play support, Age of Empires II DE also coming on November 14". *OnMSFT.com* (ภาษาอังกฤษ). สืบค้นเมื่อ August 19, 2019.
17. ↑  "Pre-purchase Age of Empires II: Definitive Edition on Steam". *store.steampowered.com* (ภาษาอังกฤษ). สืบค้นเมื่อ October 11, 2019.
18. ↑  Moore, Ewan (August 19, 2019). "Age Of Empires 2: Definitive Edition Release Date Confirmed". *UNILAD* (ภาษาอังกฤษแบบบริติช). คลังข้อมูลเก่าเก็บจากแหล่งเดิมเมื่อ 2019-08-29. สืบค้นเมื่อ August 29, 2019.
19. ↑  Romano, Sal (October 25, 2022). "Age of Empires II: Definitive Edition coming to Xbox Series and Xbox One on January 31, 2023; Age of Empires IV in 2023". *Gematsu*. สืบค้นเมื่อ October 25, 2022.
20. 1 2  "Age of Empires II: Definitive Edition for PC Reviews". *Metacritic* (ภาษาอังกฤษ). สืบค้นเมื่อ March 10, 2020.
21. ↑  Brown, Fraser (November 12, 2019). "Age of Empires 2: Definitive Edition review". *PC Gamer* (ภาษาอังกฤษแบบอเมริกัน). สืบค้นเมื่อ November 14, 2019.
22. ↑  "Review — Age of Empires II: Definitive Edition is a remake true to its past". *Windows Central* (ภาษาอังกฤษ). November 12, 2019. สืบค้นเมื่อ November 14, 2019.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ *เอจออฟเอ็มไพร์ส II: เดฟินิทีฟเอดิชัน*